burgasdotpro/wikipedia huggingface dataset:
MHC Bardejov

 
MHC Bardejov (dlhý názov "Mestský Handball Club Bardejov") je slovenský hádzanársky klub z Bardejova. Domovským stánkom klubu je Športová hala Mier s kapacitou 1 150 miest. Družstvo mužov bolo niekoľkonásobným účastníkom najvyššej domácej súťažeExtraligy, naposledy v sezóne 2011/12, keď zo súťaže odstúpilo. Do roku 2016 pôsobilo v 1. lige, po ktorom mužské družstvo činnosť pozastavilo. Klub sa však naďalej zúčastňuje dorasteneckých a žiackych súťaží. 
V roku 2013 sa od klubu odtrhla ženská zložka, ktorá vytvorila nový klub s názvom HC Bardejov.
Karát

Karát môže byť:
Behavec plavý

Behavec plavý () je druh vtáka z čeľade prieložníkovité ("Glareolidae"). Obýva severnú Afriku, Blízky východ a juhozápadnú Áziu. Zo Slovenska pochádza len údaj, pravdepodobne z okolia Gabčíkova. Jeden jedinec bol zastrelený v koncom septembra v roku 1882, žiaľ dokladový materiál bol zničený a údaj preto nebol akceptovaný. Novší záznam nie je ani v zozname vzácnych ornitologických pozorovaní podliehajúcich hláseniu Faunistickej komisii ani v zozname pozorovaní vzácnych a zriedkavých druhov vtákov. Podľa Medzinárodnej únie na ochranu prírody a prírodných zdrojov behavec plavý patrí medzi najmenej ohrozené druhy, trend celkovej populácie je klesajúci, u európskej populácii trend nie je známy.
Trsteniarik roľný

Trsteniarik roľný (lat. "Acrocephalus agricola") je spevavec a patrí do čeľadi trsteniarikovité. Hniezdi vo východnej Európe a v Ázii. Na hniezdiskách v Európe narastá populácia, preto sa zvyšujú prípady záletov do strednej a západnej Európy. Podľa Medzinárodnej únie na ochranu prírody a prírodných zdrojov trsteniarik roľný patrí medzi najmenej ohrozené druhy, celková populácia je vyhodnotená ako klesúca z dôvodu ničenia biotopov, neveliká európska populácia má stúpajúci trend.
Opis.
Trsteniarik roľný meria asi 12. Podobá sa trsteniarikovi bahennému a obyčajnému. V porovnaní s trsteniarikom bahenným je menší, má kratšie krídla, tmavší chrbát, výrazný nadočnicový svetlý pás a pomerne dlhší chvost. 
Výskyt a stav na Slovensku.
Prvý výskyt na Slovensku bol zdokumentovaný 18. augusta 2014 na močiari pri osade Béter v Lučenci. 
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Žubrienka (galaxia)

Galaxia Arp 188, nazývaná tiež Žubrienka, je narušená špirálová galaxia s priečkou v súhvezdí Drak. Halton Arp ju zaradil do svojho katalógu podivných galaxií medzi galaxie s tenkými vláknami. Nachádza sa 420 miliónov svetelných rokov od Zeme. Zaujímavá je vďaka svojmu dlhému závoju merajúcemu až 280 000 svetelných rokov, v ktorom sa nachádza mnoho mladých modrých hviezd. Závoj vznikol pravdepodobne ako dôsledok zrážky s inou galaxiou, ktorá sa momentálne nachádza vo vzdialenosti viac ako 300 000 svetelných rokov od galaxie. Ako bude galaxia starnúť, postupne príde aj o svoj závoj vytvorený z plynov a prachu. Takéto časti vytvoria malé satelity galaxie. Veľa podobných galaxií bolo identifikovaných v Hubblovom ultra hlbokom poli a boli interpretované ako veľmi rané štádium zrážky galaxií.
Microsoft Edge

Microsoft Edge (kódové meno: Anaheim) je internetový prehliadač, vyvíjaný spoločnosťou Microsoft.
Ako nástupca internetového prehliadača Internet Explorer je zahrnutý v operačnom systéme Windows 10, Windows 10 Mobile a v zariadeniach Xbox One. Disponuje integráciou s hlasovou asistentkou Cortanou, anotačnými nástrojmi a čitateľským módom.
Na rozdiel od Internet Exploreru, Edge nepodporuje technológiu ActiveX ani Browser Helper Object. Doplnky (pluginy) pre Microsoft Edge boli pridané v aktualizácii Windows 10 Anniversary Update 2. augusta 2016. Doplnky je možné inštalovať z Microsoft Store.
Od 30. novembra 2017 je k dispozícii verzia pre iOS a Android.
Portland Trail Blazers

Portland Trail Blazers, skrátene aj Blazers je americký profesionálny basketbalový tím sídliaci v meste Portland, štáte Oregon v USA. Portland Trail Blazers hráva v NBA, ako súčasť Západnej konferencie, Severozápadnej divízie. Na domáce zápasy nastupujú Blazers v Moda Center.
História a najväčšie úspechy.
Klub vznikol v roku 1970. Za najväčší úspech Trail Blazers sa považuje zisk majstrovského titulu v roku 1977. Blazers trikrát postúpili do finále (v rokoch 1977, 1990, 1992), šesťkrát ovládli Severozápadnú divíziu (v rokoch 1978, 1991, 1992, 1999, 2015, 2018). Tím postúpil do play off tridsaťštyrikrát z celkových štyridsiatich ôsmich účastí v NBA, čo ho radí na tretiu priečku v počte postupov do play off za Los Angeles Lakers a San Antonio Spurs. Šesť hráčov zaradených do siene slávy hrávalo za Portland (Lenny Wilkens, Bill Walton, Clyde Drexler, Dražen Petrović a Scottie Pippen). Za najúspešnejšieho sa považuje Bill Walton, ktorý ako jediný získal ocenenie pre najužitočnejšieho hráča finále (NBA Finals Most Valuable Player) v roku 1977 a takisto získal ako jediný cenu pre najužitočnejšieho hráča (NBA Most Valuable Player) v roku 1978. Ocenenie pre najužitočnejšieho nováčika (NBA Rookie of the year) získali celkovo 4 hráči (Geoff Petrie, Sidney Wicks, Brandon Roy a Damian Lillard). Traja hráči dostali ocenenie pre hráča, ktorý sa najviac zlepšil v porovnaní s predchádzajúcou sezónou (NBA Most Improved Player): Kevin Duckworth (1988), Zach Randolph (2004), a CJ McCollum (2016). V klube takisto trénovali dvaja tréneri, ktorí sú členmi siene slávy NBA (Lenny Wilkens a Jack Ramsay) a dvaja tréneri, ktorí získali ocenenie tréner roka (NBA Coach of the Year Award).
Súčasnosť.
V súčasnosti vládne v klube éra rozohrávača Damiana Lillarda, ktorý patrí k najlepším strelcom celej súťaže. Toho výborne dopĺňa na rozohrávke strelec CJ McCollum, veľké výkony sa v klube očakávajú aj od výchádzajúcej podkošovej hviezdy Jusufa Nurkića. Generálnym manažérom tímu je Neil Oshley, hlavným trénerom je uznávaný Terry Stotts.
Iné projekty.
Commons ponúka multimediálne súbory na tému Portland Trail Blazers.
Externé odkazy.
Oficiálna stránka
Zdroj.
"Tento článok je čiastočný alebo úplný preklad článku Portland Trail Blazers na anglickej Wikipédii."
Neželaná nevesta

Neželaná nevesta ( "İstanbullu Gelin") je turecký romanticko-dramatický seriál. V hlavných úlohách účinkujú herec Özcan Deniz a herečka Aslı Enver. Na Slovensku premiérovo vysielala TV Doma 1. a 2. sériu od 13. augusta 2018 do 7. februára 2019 a 3. sériu od 1. júla 2019 do 19. decembra 2019.
Ríbezľa

Ríbezľa (iné názvy pozri nižšie; ) je rod ovocných krov z čeľade egrešovité a názov ich plodov. 
V užšom zmysle, t.j. v niektorých systémoch, rod ríbezľa nezahŕňa taxón (podrod) egreš ("Grassularia"), pretože ten tvorí samostatný rod.
Názvy.
Staršie názvy sú: "meruzalka", "rybezla" (často v množnom č.:"-le"), "rýbezla" ("-le"), "rybézla" ("-le"), "rybizla" ("-le"), "ribizla" ("-le"), "ribezla" ("-le"), "ribíz", "ribis", "rýbiz", "rybiz", "rybez".
Ľudové názvy sú: "ribezľa" ("-le"), "ribezla" ("-le"), "ribízla" ("-le"), "ribizla" ("-le"), "ribajzle", "níbrzla" ("-le"), "líbrz" ("-ze"), "víbrzla" ("-le"), "hríbezľa" ("-le"), "ribíz", "recko", "viňičky", "veňičky", "kvasnice", "porka" ("-ky"), "ploštičke", "ptačovinky", "pánské hrozínko".
Pestovanie.
Najvhodnejšie pestovanie je v tvare kra ale pestuje sa aj v stromčekovom tvare (v tvare stromu rýchlejšie starne). Štepia sa buď na ríbezľu zlatú alebo sa rozmnožujú odrezkami. Kry majú sladkokyslé plody v strapcovitých zväzkoch.
Má plytké korene. Ťažko znáša jarné mrazy.
Druhy.
Existuje približne 150 druhov.
Medzi najznámejšie patrí:
Rozdelenie.
Z pomologického hľadiska sa rozdeľujú podľa farby plodov na červenoplodé, bieloplodé a čiernoplodé.
Şehsuvar Sultán

Şehsuvar Sultan (1682 - 16. apríla 1756), známa tiež ako "Şehsuvar Kadinefendi" alebo "Valide Sultan Mari", bola konkubína osmanského sultána Mustafu II. a matkou sultána Osmana III.
Biografie.
Şehsuvar pochádzala z bohatej srbskej rodiny a volala sa "Maria" (turecky Mari). Stala sa druhou hlavnou konkubínou sultána Mustafu II. hneď po Saliha Sultán, ktorá bola matkou sultána Mahmúda I. Žila v hlavnom háreme v Konštantínopole. Ako bolo v týchto dobách tradíciou, získala arabské meno Şehsuvar. Spoločne so sultánom Mustafom mala iba jedného syna, nasledujúceho sultána Osmana III.
Po udalostiach v Edirne bol Mustafa II. sezazený z trónu svojím bratom Ahmedom III, ktorý sa stal novým sultánom. Po jeho smrti nastúpil na trón Osman III a tak sa z Şehsuvar stala Valide Sultan.
Zomrela 16. apríla 1756 a bola pochovaná v Istanbule o 11 dní neskôr. Stavba jej hrobky bola dokončená počas vlády jej syna Osmana III. a ten bol po svojej smrti pochovaný vedľa nej.
Lobos

Lobos je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires, východnej časti krajiny a južne od federálneho hlavného mesta Buenos Aires. Pri sčítaní ľudu v roku 2010 malo mesto 29 868 obyvateľov. Mesto bolo formálne založené 2. júna 1802, no história organizovanejšieho miestneho osídlenia siaha do prvej polovice 18. storočia. Mesto je v súčasnosti poľnohospodárske centrum regiónu, jedná sa však skôr o vidiecku oblasť. Miestna lagúna je vyhľadávaná turistická atrakcia.
Lobos je rodiskom bývalého prezidenta Argentíny Juana Peróna.
Aşub Sultán

Aşub Sultan (cca 1627 - 4. decembra 1689) bola konkubína osmanského sultána Ibrahima I. a matka sultána Sulejmana II.
Život.
Jej pôvod je neznámy. V apríli 1642 porodila svojho jediného syna, Sulejmana II., ktorý bol mladším bratom Mehmeda IV. (vládol v letech 1648-87), syna jej sokyne Turhan Hatice Sultán. Počas Ibrahimova panovania jej plat činil 1300 asper denne. Syn jej tiež daroval panstvo v Bolu Sandžaku. Byla opísaná ako žena bez citov s neúctivým charakterom.
Po zosadení a smrti sultána Ibrahima, Aşub spolu s ostatnými konkubínami a ďalšími členmi Ibrahimova dvora, boli poslaní do starého paláca. Dúfala, že konflikty medzi ňou a prvou manželkou Ibrahima, ukrajinskej konkubíny Turhan sa urovnajú a nahradí matku sultána Mahpeyker Kösem Sultán. Kösem Sultán chcela svoju nevestu zabiť a zosadiť z trónu svojho vnuka sultána Mehmeda IV (1648-1687), za pomoci niektorých vysokých dôstojníkov v janičiarského zboru. Na miesto sultána by nastúpil Sehzade Suleiman, syn Aşub. Avšak, Melek Hatun varovala Turhan, ktoré sa podarilo uškrtiť košom s pomocou eunuchov v háreme.To prinieslo Aşub tridsať deväť rokov väzenia v starom paláci. V roku 1687 bol Mehmed IV. zosadený a na trón bol dosadený Sulejman II., syn Aşub a ona sa stala ďalšia Valide Sultan. Vo funkcii vytvorila nadáciu pre Istanbul.
Zomrela v decembri 1689 a bola pochovaná v mauzeleu Sulejmana Nádherného v Istanbule.
Olivos

Olivos je mesto nachádzajúce sa v provincii Buenos Aires v Argentíne. Leží na pobreží Río de la Plata v severnej časti provincie Buenos Aires a východnej časti krajiny. Je predmestím hlavného mesta Argentíny Buenos Aires a tvorí tak súčasť tzv. Metropolitnej oblasti Buenos Aires (Gran Buenos Aires). Pri sčítaní ľudu v roku 2001 malo mesto 75 527 obyvateľov. História mesta sa datuje už do roku 1770, kedy sa názov Olivos pre toto miesto objavuje v správe mestskej rady v meste Buenos Aires. O necelých sto rokov neskôr tu bola už postavená železničná stanica. To spustilo väčšie osídľovanie mesta Olivos a stavbu ďalších domov, budov a otvorenie prístavu.
AGM-88 HARM

AGM-88 HARM je riadená strela vzduch-zem, určená na ničenie rádiolokátorov, ktoré sú súčasťou systémov protivzdušnej obrany. Túto strelu stredného dosahu vyvinula a vyrába americká spoločnosť Texas Instruments. 
Strela môže byť nesená americkými lietadlami EA-6B, F/A-18 Hornet, F/A-18E/F Super Hornet, F-16C/J a F-15E. AGM-88 je tiež súčasťou výzbroje nemeckých a talianskych lietadiel Tornado IDS/ECR, pričom v budúcnosti by mala byť integrovaná aj do stealth stíhačiek F-35.
Vznik a vývoj.
Úvodné štúdie ohľadom vývoja novej protiradarovej strely sa začali v roku 1972, keď bolo zjavné, že na pôsobenie proti sovietskym systémom protivzdušnej obrany budú potrebné výkonnejšie rakety ako tie, ktoré boli v tej dobe vo výzbroji amerických lietadiel. V roku 1974 uzavrelo americké námorníctvu zmluvu o vývoji nových striel so spoločnosťou Texas Instruments. Prvé verzie AGM-88 HARM (A/B) boli odvodené z vtedajších protiradarových striel - AGM-45 Shrike a AGM-78 Standard ARM. Kombinovali najžiadanejšie funkcie každej z nich, pričom poskytovali ďalšie vlastnosti, ktoré zvýšili ich operačnú efektivitu. Celkové náklady na vývoj strely dosiahli 644,5 milióna dolárov.
Hromadná výroba rakiet AGM-88 bola schválená v marci 1983, pričom dodnes ich bolo vyrobených viac ako 23000 kusov. Jednotková cena najnovšej verzie AGM-88E je 994000 dolárov. Americké letectvo vybavilo ako prvé týmito strelami lietadlá F-4G. Raketa vznikla ako spoločný projekt amerického letectva a amerického námorníctva, ale sú ňou vyzbrojené aj stíhačky námornej pechoty.
K prvému bojovému nasadeniu došlo v roku 1986 v Líbyi pri nálete na Tripolis a Bengázi. Rakety dokázali úspešne potlačiť sovietske systémy S-75 Dvina, S-125 Neva a S-200. Počas vojny v Perzskom zálive v roku 1991 bolo vystrelených viac ako 2000 týchto rakiet proti irackým radarovým systémom.
Konštrukcia a vlastnosti.
Aj keď AGM-88 HARM a AGM-45 Shrike zdieľajú základnú podobnosť z hľadiska vzhľadu a určenia, AGM-88 je o viac ako meter dlhšia než AGM-45 a má mierne väčší priemer. Strela je dlhá a má priemer . Letí rýchlosťou 2 Machy a jej dolet je . Celková hmotnosť rakety je 361 kg, pričom jej bojová časť váži 68 kg. 
Môže byť nesená viacerými typmi lietadiel na závesníku LAU-118(V)1/A. Ešte pred vypustením dostane raketa súradnice cieľa od materského lietadla. Tieto parametre využíva v počiatočnej fáze letu a neskôr vyhľadáva požadovaný cieľ prostredníctvom pasívneho alebo aktívneho radarového systému.
Používatelia.
 Austrália 
 Egypt
 Nemecko
 Grécko
 Izrael
 Kórejská republika
 Kuvajt
 Maroko
 Saudská Arábia
 Španielsko
 Taiwan
 Taliansko
 Turecko
 USA
LEDA 3234374

LEDA 3234374, (označovaná aj ako "Kométová galaxia" z ) je špirálová galaxia nachádzajúca sa v súhvezdí Sochár, vzdialená 3,2 miliardy svetelných rokov od Zeme v kope galaxií Abell 2667. Objavená bola v roku 2007 Hubblovým vesmírnym ďalekohľadom. V súčasnosti je roztrhaná na kusy kopou galaxií. Jej šírka je 600 000 svetelných rokov. Má rozšírený prúd, ktorý sa skladá z rozptýlených zväzkov mladých modrých hviezd a vďaka tomu jej vzhľad pripomína kométu.
Roman Ruhig

Mgr. Roman Ruhig (* 1971, Bratislava) je slovenský právnik a politik.
Vzdelanie a kariéra.
Roman Ruhig vyštudoval energetiku na Strednej odbornej škole v bratislavskej Záhorskej Bystrici. Následne získal titul banského inžinierstva v oblasti ťažby štrkopieskov. Je absolvent práva na Fakulte práva Janka Jesenského Vysokej školy Danubius v Sládkovičove.
Ruhig pracuje ako odborník na správne právo a ako koncipient v advokátskej kancelárii. Je konateľom viacerých spoločností.
V Piešťanoch Ruhig od roku 2006 vlastní národnú kultúrnu pamiatku, secesnú stavbu hotela Lipa, ktorý sa počas plánovanej rekonštrukcie zmenil na ruinu a v súčasnosti je väčšina z neho zbúraná. Krajský pamiatkový úrad v Trnave v roku 2012 zastavil búracie práce, nakoľko boli realizované v rozpore s projektovou dokumentáciou. V roku 2013 Ruhig tvrdil, že rekonštrukcia hotela bude hotová do roku 2015. V roku 2018 stavba stále ležala v zruinovanom stave.
Politická kariéra.
Vo voľbách do VÚC v roku 2013, Ruhig kandidoval na post predsedu Bratislavského samosprávneho kraja za stranu Nový Parlament. Do druhého kola však nepostúpil, keď v prvom kole skončil až na 10. mieste so ziskom 704 hlasov (0,59%). Tiež neúspešne kandidoval za poslanca BSK za obvod Rača a Vajnory.
V parlamentných voľbách v roku 2016 bol jedným z lídrov kandidátky Koalície Spoločne za Slovensko (zloženej zo strán Slovenská ľudová strana, PRÁVO A SPRAVODLIVOSŤ (za ktorú Ruhig kandidoval) a Nový Parlament), keď kandidoval z 2. miesta. Avšak, koalícia získala vo voľbách iba 1 776 hlasov - 0,06% celkového počtu hlasov, čo bolo najmenej zo všetkých politických strán, a do Národnej rady sa nedostala.
V komunálnych voľbách v roku 2018 kandidoval na primátora Bratislavy za stranu SLOVENSKÁ NÁRODNÁ JEDNOTA - strana vlastencov. Bol neúspešný, získal 2 010 hlasov, skončil na 6. mieste s 1,3% hlasov.
V roku 2019 kandiduje taktiež na post europoslanca vo voľbách do Európskeho parlamentu za Slovenskú ľudovú stranu Andreja Hlinku z 2. miesta na kandidátnej listine. V novembri 2019 vstúpil do strany Slovenská liga bývalého premiéra Vladimíra Mečiara a na sneme 9. novembra sa stal podpredsedom Slovenskej ligy.
José Domingo Molina Gómez

José Domingo Molina Gómez (* 26. september 1896, Catamarca – † 5. apríl 1969, Buenos Aires) bol argentínsky vojak. V roku 1955 sa po vojenskom prevrate stal (de facto) prezidentom Argentínskej republiky, keď vojsko zvrhlo prezidenta Juana Peróna. Vládol iba dva dni, nezložil preto prezidentskú prísahu a neradí sa tak do oficiálneho zoznamu prezidentov krajiny. Pôsobil v argentínskej armáde, dosiahol hodnosť generálporučíka.
Životopis.
Narodil sa v meste San Fernando del Valle de Catamarca (zvané tiež Catamarca) v provincii Catamarca na severozápade Argentíny. V roku 1917 ukončil štúdium na Národnej vojenskej akadémii, následne pokračoval v štúdiu na Vysokej vojenskej škole. Následne začal pôsobiť v argentínskej federálnej polícii, kde sa stal dokonca zástupcom veliteľa. Potom prešiel k vojenskej polícii (žandárom), kde sa stal dvakrát veliteľom. V roku 1945 bol povýšený do hodnosti brigádneho generála. O dva roky neskôr bol povýšený do hodnosti divízneho generála. V tomto období bol vymenovaný za veliteľa argentínskej armády. V roku 1949 sa stal znova veliteľom žandárov, tu zotrval tri roky, následne sa stal veliteľom vojenskej posádky v meste Buenos Aires. V ďalšom období bol povýšený do hodnosti generálporučíka a stal sa veliteľom argentínskej armády.
V polovici septembra 1955 začala armáda vojenský prevrat voči prezidentovi Juanovi Perónovi, tento viedli generáli Eduardo Lonardi a Pedro Eugenio Aramburu. V neprehľadnej situácii napísal 19. septembra Perón list adresovaný veleniu armády, ktorý sa zdal byť jeho rezignáciou. Na základe toho armáda vytvorila vojenskú chuntu, ktorá mala prevziať vládu, na jej čele bol práve generál José Domingo Molina Gómez ako veliteľ armády. Ešte v ten istý deň však Perón oznámil, že sa nejednalo o skutočnú rezignáciu, no súčasne ušiel na paraguajské veľvyslanectvo, kde požiadal o azyl, následne 21. septembra odišiel do Paraguaja. Vládu tak oficiálne prevzala armáda s tým, že za budúceho prezidenta bol od dňa 23. septembera vybraný generál Eduardo Lonardi, ktorý fakticky prevrat viedol. Od odchodu Peróna do nástupu Lonardiho krajine ako úradujúci prezident vládol práve Molina Gómez. 3. októbra bol Molina Gómez zatknutý na príkaz prezidenta Eduarda Lonardiho, neskôr však bol prepustený. Zomrel v apríli 1969 v Buenos Aires.
Gyeonghye Kórejská

Princezná Gyeonghye (1435-1473), pred sobášom známa ako princezná Pyeongchang, bola princezná z dynastie Čoson. Bola najstaršou dcérou Munjonga Čosona. Slúžila ako dozorca svojmu bratovi Danjongovi Čoson, ktorý nastúpil na trón veľmi mladý.
Biografia.
Princezná Gyonghye sa narodila v roku 1435 korunnému princovi Munjongovi a korunnej princezne Hyeondeok, ktorá zomrela šesť rokov po jej narodení. Bola vymenovaná princeznou Pyeongchang. V detstve bola poslaná na výchovu k vládnemu ministrovi Cho Yury. Munjong potom uvádzala Choa ako svojho nevlastného otca.
V roku 1450 bola princezná vydatá za Jeong Jonga a titul princeznej jej zostal naďalej. Jeong bol vychovávaný tak, aby mohol vykonávať funkciu ministra spravodlivosti. Nasledujúci rok jej otec Munjong venoval pozemky Yeongdeok pang na vybudovanie nového sídla. Úradníci tento nápad kritizovali, keďže viac ako 30 rodín sa muselo z tohto pozemku vysťahovať a jej manžel Jeong už sídlo dávno mal. Avšak rozhodnutie cisára sa nezmenilo. V roku 1452 na trón nastúpil jej brat a ona ho musela často zastupovať. Čoskoro ho však nahradil ich strýko Sejo.
Vláda kráľa Seja.
V roku 1455 bol Jeong vyhostený do provincie Gyeonggi a princezná ochorela. Keď sa kráľ Sejo dozvedel o jej chorobe, rozhodol sa poslať k nej svojho lekára, aby ju vyšetril. Princezná bola v tom čase tehotná a tak kráľ vydal vyhlásenie, že v prípade, že porodí chlapca, bude okamžite zabitý. Kráľovná Jeonghui s tým ale nesúhlasila a akonáhle princezná porodila syna, dala ho obliecť do dievčenských šiat a poslala ho na kráľovský dvor, kde mu bola poskytnutá výchova.
V roku 1461 bol Jeong uznaný vinným za povstanie proti Sejovi a bol popravený. Princezná Gyeonghye bola uznaná ako spolupáchateľ, jej postavenie sa zmenilo na nevoľníctvo a bola poslaná do kráľovského kláštora. Kráľovná Jeonghui sa neskôr prihovorila, aby jej bol titul a služobníctvo za dobré správanie vrátený.
Dedičstvo.
27. decembra 1473 spísala princezná Gyeonghye závet, kde všetko odkázala svojmu synovi. Dnes je závet uložený v Jangseogaku v Akadémii Kórejského umenia a histórie.
Let's Boogie! Live from Telia Parken

Let's Boogie! Live from Telia Parken je piate DVD, koncertný album a koncertný film dánskej heavy metalovej skupiny Volbeat. Bolo vydané 14. decembra 2018 prostredníctvom Vertigo a Republic Records.
Dňa 26. augusta 2017 skupina Volbeat vypredala štadión Telia Parken v Kodani. So 48 250-timi predanými vstupenkami držia odvtedy rekord za najväčšiu šou miestneho umelca. Na oslavu tohto vrcholného bodu svojej kariéry vydali koncertný album a sprievodný koncertný film.
26 skladieb obsahuje koncertné verzie piesní „Still Counting“, „For Evigt“, „The Devil's Bleeding Crown“ a „A Warrior's Call“, ako aj živé prevedenie novej skladby „The Everlasting“. Špeciálnymi hosťami boli Mille Petrozza, Johan Olsen, Mark "Barney" Greenway, Lars Ulrich, boxer Mikkel Kessler, Harlem Gospel Choir a Danko Jones. 
Tento koncertný album bol vydaný na DVD s balením obsahujúcim dvoj-CD, ako set Blu-ray a dvoj-CD, dvoj-CD, troj-LP a na digitálnych platformách.
Spevák Michael Poulsen povedal: „Sen headlinovať štadión Telia Parken sa naplnil, sme pokorní a je nám cťou, že mnohí členovia rodiny skupiny Volbeat prišli zďaleka a zoširoka, aby s nami oslavovali.“ a povedal tiež „Sme nadšení, že môžeme zdieľať všetko, čo bolo naším milníkom.“
Koncertný film bol premietaný večer pred jeho vydaním v štyridsiatich nemeckých a v dvoch dánskych kinách.
Hodnotenie.
Podľa Sebastiana Kesslera z nemeckého časopisu "Metal Hammer" DVD zachytáva „jedinečný večer s pôvodným zvukom a ostrým obrazom“. „Skupinu a fanúšikov“ by malo „navzájom prepojiť“. "Let's Boogie! Live from Telia Parken" je „silný živý dokument, ktorého energia sa snáď preleje do ďalších štúdiových albumov“. Kessler mu udelil šesť zo siedmich bodov. Markus Bellmann z online časopisu "Plattentests.de" napísal, že DVD ukazuje „vrchol schopností“ skupiny Volbeat a že skupina „napriek úspechu s neuveriteľnou radosťou z hry, môže hru ešte zlepšiť“. Bellmann kritizoval len to, že prvé dva albumy sú zastúpené len jednou alebo dvomi skladbami a udelil mu osem z desiatich bodov.
HK 47 Trnava

 
HK 47 Trnava bol slovenský hádzanársky klub z Trnavy. Vznikol v roku 1947 pod názvom "TŠS Trnava". Domovským stánkom klubu bola Mestská športová hala Trnava s kapacitou 2 500 divákov. Družstvo mužov bolo niekoľkonásobným účastníkom najvyššej domácej súťažeExtraligy, naposledy v roku 2010, kedy zo súťaže v jej priebehu kvôli ekonomickým problémom odstúpilo. Klub mal okrem seniorského tímu aj dorastenecké, žiacke a prípravkárske tímy. Medzi odchovancov klubu patrili známi hráči ako František Šulc, Marián Hirner, Milan Brestovanský, Juraj Šimek alebo Peter Mesiarik. Svoju činnosť ukončil v roku 2011, keď prešiel bankrotom.
Najväčšími úspechmi klubu boli zisk titulu majstra republiky v roku 1994 a víťazstvo v Slovenskom pohári v roku 1993, vtedy pod názvom "HK Lokomotíva Trnava". Taktiež zvíťazilo aj na česko-slovenských majstrovstvách v 11-tkovej hádzanej hranej vonku, tzv. "handbale". Bolo viacnásobným účastníkom najvyššej česko-slovenskej súťaže, v ktorej získalo 6 medailových umiestnení v sedmičkovej hádzanej. Na základe toho odohralo niekoľkokrát aj európske poháre, v ktorých najlepší výsledok dosiahlo v sezóne 1983/84, keď v Pohári IHF (dnešný Pohár EHF) postúpilo do semifinále.
Sezóny.
Trnava postúpila do 1. česko-slovenskej ligy prvýkrát v roku 1953 a s prestávkami v nej účinkovala 28 sezón, vrátane poslednej sezóny 1992/93. Trnavskí hráči František Šulc (4), Milan Brestovanský (2) a Radomír Martinát (2) sa spolu osemkrát stali najlepšími strelcami ČSSR ligy. 
Vybrané sezóny, v ktorých Trnava účinkoval:
Regionálna anestézia

Regionálna anestézia (staršie: regionálna anestéza) je anestézia, ktorá je vyvolaná pôsobením lokálnych anestetík na rôznych úrovniach vedenia nervových vzruchov od nervových zakončení až po miechové nervové korene. Na rozdiel od celkovej anestézie je pacient počas operácie pri vedomí. 
Výraz lokálna anestézia (iné názvy: miestna anestézia, staršie: lokálna/miestna anestéza) sa používa buď v širšom zmysle ako synonymum regionálnej anestézie resp. zvodnej anestézie, alebo v užšom zmysle na označenie pôsobenia lokálneho anestetika na voľné nervové zakončenia priamo na koži, sliznici či v rane.
Druhy regionálnej anestézie.
Je možné kombinovať epidurálnu a celkovú anestéziu, čo sa využíva pri veľmi rozsiahlych a bolestivých výkonoch v oblasti brucha a hrudníka. 
Lokálne anestetiká.
Účinok lokálnych anestetík je vyvolaný blokády receptoru sodíkového kanála bunkovej membrány. Delia sa na dve skupiny - amidy a estery.
Estery majú kratší účinok, nižšiu toxicitu, ale viac alergických reakcii. Používa sa z nich tetrakain, prípadne kokaín. 
Amidy sú síce toxickejšie, ale účinkujú dlhšie a menej alergizujú. Patrí sem mezokain a lidokain s kratším účinkom. Artikain má stredne dlhý účinok, bupivakain a ropivakain majú dlhý účinok. 
Nežiadúce účinky lokálnych anestetík a komplikácie.
Medzi nežiadúcimi účinkami lokálnych anestetík je  toxické pôsobenie na centrálny nervový systém, tlmivé pôsobenie na srdcovú svalovinu, vo vysokých dávkach môžu spôsobiť zastavenie obehu a dýchania. Aj liečebne sa dá využiť ich účinok na hladkú svalovinu dýchacích ciest a tráviaceho traktu. Pri podávaní lokálneho anestetika môže dôjsť k poškodeniu nervu a krvácaniu z ciev v okolí, pri chybnej epidurálnej anestéze  rýchle preniknutie anestetika do mozgomiešneho moku  môže byť príčinou straty vedomia, poklesu krvného tlaku a zastavenia dýchania. Neskoršími komplikáciami centrálnych blokád je retencia moča, bolesti hlavy a infekčné komplikácie.
Zdroje.
Malá Zmrzlá dolina

Malá Zmrzlá dolina (, , ) je prostredný z troch najvyšších úvalov Doliny Zeleného plesa vo Vysokých Tatrách. Leží medzi vedľajším východným ramenom Čierneho štítu, úsekom hlavného hrebeňa Vysokých Tatier od Čierneho štítu po Belasú vežu a jej východným vedľajším hrebeňom (Karbunkulovým hrebeňom). Vzdialenosť od prahu doliny po úpätie severozápadného hrebeňa Čierneho štítu meria približne a tiahne sa od východu na západ.
Názov.
Dávnejšie sa volala "Malá Zamrzlá dolina". Jej názov je odvodený od Veľkej Zmrzlej doliny. Poliaci odvodili jej meno od jej polohy pod Jastrabou vežou.
Odzbrojenie

Odzbrojenie (odzbrojovanie) môže byť:
Zeuxis z Hérakleie

Zeuxis (), grécky maliar z prelomu 5. a 4. storočia pred Kr., bol jedným z najslávnejších umelcov staroveku.
Maliar Zeuxis pochádzal z juhoitalskej Hérakleie. Približne v 30. či 20. rokoch 5. storočia pred Kr. prišiel do Atén, kde sa venoval rôznym objednávkam. Platón vo svojom "Protagorovi" opisuje Zeuxida ako mladíka, ktorý nedávno prišiel do Atén, a nie len, že si podľa neho lepšie viedol ako Apollodoros, ale ho aj veľkoryso označuje za umelca, ktorý "„olúpil svojich učiteľov o ich umenie, ktoré si potom privlastnil.“" Podľa Plutarcha na otázku, že prečo maľuje tak pomaly odpovedal: "„Súhlasím s vami, že maľujem dlhú dobu, veď tiež maľujem na dlhú dobu“", Plutarchos ďalej píše, že práve tak zotrvávajú priateľské vzťahy, ak ich príjmeš až po dlhej skúške.
Nezachovala sa žiadna zo Zeuxidových malieb. Zo starovekých spisov je ale známy rozsiahly zoznam jeho diel, zahrňujúci i celkovo neobvyklé témy. Jeho obrazy bývali vraj i veľmi jednoduché kompozície, zobrazujúce nezriedka iba jednu postavu (i monochromatické). Prevzal Apollodorovu metódu tieňovania, ktorú vylepšil zvýraznením osvetlených miest, čím podtrhol trojrozmerný dojem, ktorý jeho obrazy vyvolávali. Okrem toho sa sústreďoval na silne emotívne témy, akými boli napr. "plačúci Menelaos" a "divý Boreas". Jeho najslávnejším dielom však bola "nahá Helena", ktorú namaľoval pre Krotón. Bola to zidealizovaná postava, ktorá bola zmesou rozličných ženských modelov.
Zeuxis mal počas svojej tvorby v Aténach rivala Parrhasia, slávneho maliara, ktorý prišiel z Efezu. Obaja patrili k metoikom tvoriacim hlavne v dobe peloponézskej vojny. Ich rivalita, ktorá sa stala vďačným námetom mnohých historiek, sa sústreďovala na súťaž o väčšiu mieru realizmu. Zeuxidove maľby boli vraj natoľko realistické, že sa k nim zlietali vtáci, aby si pochutnali na hrozne.
Zeuxis bol nezriedka aj kritizovaný, napríklad za to, že vraj maľoval svojim postavám príliš veľké prsty a hlavy. Na druhej strane sa nepochybne zaslúžil o väčšiu prestíž maliarskeho stavu. Tú dosiahol výzdobou paláca macedónskeho kráľa Archelaa (v rokoch cca 413 - 399 pred Kr.) v Pelle. Po tejto zákazke veľmi zbohatol. "„Svoje bohatstvo,“" ako hovorí Plínius Starší, "„vystavoval v Olympii na obdiv zlatom vyšitým vlastným menom, ktorým zdobil svoje kockované rúcha. Nakoniec sa celkom vzdal ďalšieho predaja svojich diel, o ktorých vyhlasoval, že sú príliš vzácne na to, než aby mohli byť primerane odmenené,“" tému, ktorú neskôr rozvinul vo vlastnom epigrame (na náhrobku).
Snahy o rekonštrukciu jeho nástených malieb na základe vzorov z vázového maliarstva tej doby neuspeli. V tom období totiž nástenná a dosková maľba dosiahla taký rozkvet, že odčerpávala talenty vázového maliarstva, ktoré sa tak vrátilo k rýdzo dekortívnemu remeslu.
Dula podlhovastá

Dula podlhovastá ("Cydonia oblonga" Mill.) – druh viacročných drevín z čeľade ružovité "(Rosaceae)". Je jediný zástupca rodu dula. Pochádza zo Zakaukazska, Iránu, Turkestanu, Saudskej Arábie, potom sa rozšírila z Malej Ázie do iných krajín. Tak sa pravdepodobne dostala do južnej Európy. Na Slovensku sa pestuje ako kuriozita vo vinohradníckych oblastiach. V strednej Európe sa pestuje na okrasu, pretože plody majú problém dozrieť. Plody sa využívajú na výrobu lahodných kompótov a vďaka vysokému obsahu pektínov aj na výrobu marmelády (dulový syr). V niektorých oblastiach (napríklad Bulharsko) sa využíva na výrobu ovocného destilátu.
Morfológia.
Veľký ker alebo malý strom dosahujúci 5 m. Kvitne na prelome mája a júna. Žltá malvica, pri ktorej má väčšina odrôd priemer plodu 6 cm, s piatimi jadrovníkmi, ktoré obsahujú semená má tvar hrušky alebo jablka. Semená sú červeno-hnedé. Dužina je tvrdá a hustá, aromatická.
La Liga 2018/2019

La Liga 2018/2019 taktiež známa aj ako La Liga Santander 2018/2019 bol 88. ročník najvyššej španielskej futbalovej súťaže. Titul obhajovala Barcelona, nováčikmi súťaže boli Huesca, Rayo Vallecano a Valladolid. Sezóna začala 17. augusta 2018 zápasom Girona - Valladolid 0-0 a skončila 19. mája 2019.
Víťazom sa stala Barcelona, bol to jej 26. titul v histórii a trofej získala s predstihom troch kôl už 27. apríla 2019. Do skupinovej fázy Ligy majstrov UEFA 2019/2020 sa spolu s ňou kvalifikovali aj Atlético Madrid, Real Madrid a Valencia. Do skupinovej fázy Európskej ligy UEFA 2019/2020 sa kvalifikovali Getafe a Sevilla, do 2. predkola danej súťaže postúpil Espanyol. Zostúpili tímy Girona, Huesca a Rayo Vallecano.
Sezónne štatistiky.
Góly.
 Roger Martí za Levante proti Realu Betis (17. august 2018)
 Pablo de Blasis za Eibar proti Barcelone (19. máj 2019)
Hérakleia

Hérakleia ("Hérakleia", ) môže byť:
Ázijská infraštruktúrna investičná banka

Ázijská infraštruktúrna investičná banka (po čínsky: ; pchin-jin: "Yàzhōu jīchǔ shèshī tóuzī yínháng"; slovenský prepis: Ja-čou ťi-čchu še-š’ tchou-c’ jin-chang) je medzinárodná finančná inštitúcia sídliaca v Pekingu v Čínskej ľudovej republike, z ktorej popudu z roku 2013 bola v roku 2014 založená. Prakticky funguje od roku 2016. Je zamýšľaná ako rozvojová banka pre ázijsko-pacifický región a je v tomto smere konkurenciou Svetovej banky, Medzinárodného menového fondu a Ázijskej rozvojovej banky. 
Vznik banky sprevádzali obavy, že Čína svoj vplyv v nej využije na podrývanie globálnych štandardov dobrého vládnutia a ochrany životného prostredia. AIIB plánovala po vzniku požičať ročne 10-15 miliárd USD, avšak za prvé dva roky fungovania požičala iba 4,4 miliardy USD.
V októbri 2018 mala Ázijská infraštruktúrna investičná banka 44 regionálnych (ázijsko-pacifických) členov, 24 mimo-regionálnych členov, 6 prospektívnych regionálnych členov a 13 prospektívnych mimo-regionálnych členov.
Sindelfingen

Sindelfingen je mesto v nemeckej spolkovej krajine Bádensko-Württembersko. Leží uprostred spolkovej krajiny, približne 15 km juhozápadne od Stuttgartu, hlavného mesta Bádenska-Württemberska. Je tiež najväčším mestom zemského okresu Böblingen s ktorého správnym centrom, mestom Böblingen, susedí. V roku 2015 tu žilo vyše 60 tisíc obyvateľov.
Prvá písomná zmienka o meste je z roku 1155. Neďaleko Sindelfingene pramení rieka "Schwippen", ktorá sa vlieva o 16 km ďalej do rieky Wurm. Od 1. februára 1962 má Sindelfingen status veľkého okresného mesta.
V športovom svete je Sindelfingen známy predovšetkým svojou halou s 200 metrovým atletickým oválom. V roku 1980 sa v nej konali halové majstrovstvá Európy a atletike.
Parrhasios

Parrhasios ("Parrhasios") môže byť:
Zariadenie 2 v 1

Zariadenie 2 v 1 alebo počítač 2 v 1 je prenosný počítač, ktorý má funkcie tabletu, ako aj notebooku.
Pred rozšírením tohto typu zariadení sa tieto počítače označovali ako konvertibilné alebo hybridné. Konvertibilné obyčajne znamenalo, že klávesnica sa dala otočiť o 360 stupňov a hybridné boli tie, pri ktorých sa dala klávesnica fyzicky oddeliť a opätovne pripojiť. 
Obsahujú obyčajne komponenty v tenkom a ľahkom tele a sú vhodné na sledovanie médií v težime tabletu, ako aj na bežnú prácu v režime notebooku.
Cesta II. triedy 487 (Česko)

Cesta II. triedy 487 je cesta II. triedy v Česku, ktorá vedie z Ústí ku hraničnému priechodu Velké Karlovice / Makov. V celej dĺžke sa nachádza v okrese Vsetín v Zlínskom kraji. Jej dĺžka je 33,9 km.
Trasovanie.
Začína na križovatke s cestou I/57 v obci Ústí, južne od Vsetína a vedie východným smerom údolím Vsetínskej Bečvy. Prechádza cez Hovězí, Halenkov, Karolinku a Velké Karlovice do Makovského priesmyku, v blízkosti ktorého po veľmi krátkom samostatnom úseku na slovenskom území ústí do cesty I/10.
Newtonov ochladzovací zákon

Newtonov ochladzovací zákon (iné názvy: Newtonov zákon ochladzovania , Newtonova rovnica chladenia , Newtonov zákon tepelných strát , Newtonova rovnica , Newtonov vzorec , Newtonov vzťah ) je empirický zákon udávajúci množstvo tepla prenesené pri prestupe tepla, čiže medzi prúdiacou tekutinou a tuhou stenou, ktorú táto tekutina obteká. Konkrétne zákon hovorí, že tepelný tok rastie priamo úmerne rozdielu teplôt medzi jadrom obtekajúcej tekutiny a povrchom obtekanej steny.
Znenie.
Newtonov ochladzovcí zákon hovorí, že tepelný tok rastie priamo úmerne rozdielu teplôt medzi jadrom obtekajúcej tekutiny a povrchom obtekanej steny. Matematicky teda:
resp.
kde formula_3 je tepelný tok (t.j. teplo prevedené danou plochou za jednotku času), α je súčiniteľ prestupu tepla, A je plocha povrchu steny, ktorej sa dotýka sledovaná tekutina, tw je teplota na povrchu steny (teda na fázovom rozhraní), tf je teplota v jadre tekutiny (teda v hlavnom prúde tekutiny - vysvetlenie pojmu pozri v článku prestup tepla).
Hodnota súčiniteľa prestupu tepla závisí od fyzikálnych vlastností tekutiny, od hydrodynamických podmienok a geometrických charakteristík systému. V praxi sa počíta podľa vzorca α = (λ.Nu)/l, pričom λ je súčiniteľ tepelnej vodivosti, Nu je tzv. Nusseltovo kritérium (Nusseltovo číslo) a l je charakteristický geometrický rozmer systému. Vzorec Nusseltovho kritéria je uvedený v tabuľkách v rôznych podobách v závislosti od konkrétnych podmienok (napr. jeden vzorec Nusseltovho kritéria platí pre nútené obtekanie jednotlivej rúrky kolmo na os). Podrobnosti pozri v článku súčiniteľ prestupu tepla. 
Vyjadrenie pomocou hustoty tepelného toku.
Namiesto pomocou tepelného toku (formula_4) možno Newtonov zákon ochladzovania vyjadriť pomocou hustoty tepelného toku (formula_5), čiže:
Vyjadrenie pomocou tepelného odporu tekutiny.
Namiesto pomocou súčiniteľa prestupu tepla (α) možno Newtonov zákon ochladzovania vyjadriť pomocou (celkového) tepelného odporu tekutiny (R = 1/(α.A)), čiže:
Epopeja

Epopeja môže byť:
Newtonova rovnica

Newtonova rovnica alebo Newtonov vzťah môže byť:
Merný tepelný odpor

Merný tepelný odpor môže byť:
Zeuxis (sochár)

Zeuxis () bol starogrécky sochár.
Zeuxis, grécky sochár neznámeho rodiska, tvoril zrejme na konci 2. alebo na začiatku 1. storočia pred Kr. Zo sochárskych diel tohto umelca sa zachovala len mramorová socha sediaceho muža (zrejme socha filozofa Karneada z Kyrény). Niektorí znalci antického umenia predpokladajú, že tu ide o rímsku kópiu (Lippold, Adriani). Táto značne poškodená socha, datovaná do 1. stor. pred Kr., je zhotovená z pentelského mramoru, na podstavci má signatúru svojho zhotoviteľa:
Objavili ju v roku 1902 v Ríme. Dnes je uložená v Metropolitan Museum of Art v New Yorku.
Sósos

Sósos ("Sósos") môže byť:
Socha jednoty

Socha jednoty je socha bojovníka za nezávislosť Indie Sardára Vallabhbháího Patéla (1875 – 1950) v okrese Narmada v indickom Gudžaráte. V súčasnej dobe drží rekord pre najvyššiu sochu na svete s výškou 182 metrov. Vallabhbháí Patél bol jedným z najvýznamnejších lídrov indického hnutia za nezávislosť a prvý podpredseda vlády Indie. Socha je na riečnom ostrove s výhľadom na priehradu Narmada pri Rajpiple, 100 kilometrov juhovýchodne od mesta Vadodara. 
Pamätník a jeho okolie zaberajú viac ako 2 hektáre a sú obklopené umelým jazerom s rozlohou . Socha bola postavená spoločnosťou Larsen &amp; Toubro, ktorá v októbri 2014 podpísala zmluvu na projektovanie, výstavbu a údržbu v hodnote 420 miliónov amerických dolárov. Stavba sochy sa začala 31. októbra 2014 a ukončila sa v polovici októbra 2018. Sochu navrhol indický sochár Ram V. Sutar.
Celková výška konštrukcie od jej základne je 240 metrov, so základňou výšky 58 metrov, pričom samotná výška sochy je 182 metrov. Je konštruovaná oceľovým rámom, spevneným cementovým betónom, a bronzovým obkladom. Stavba sochy si vyžiadala 75 000 kubických metrov betónu, 5 700 ton oceľovej konštrukcie, 22 500 ton bronzových listov.
Socha bola dokončená za 33 mesiacov. Doteraz najvyššou sochou na svete bol 128 metrov vysoký Budha v čínskej provincii Che-nan. Nové dielo je takmer dvakrát vyššie ako newyorská Socha slobody.
Kozmická medicína

Kozmická medicína alebo kozmické lekárstvo je samostatný medicínsky vedný odbor (pôvodne súčasť leteckej medicíny), ktorý sa venuje skúmaniu fyzikálnych a chemických vplyvov pôsobiacich počas kozmického letu na ľudské telo, teda najmä vplyvy spojené s preťažením pri štarte a pristávaním kozmickej lode, s beztiažovým stavom, s účinkami žiarenia, s rytmom života a problémy stravovania a uzavretého ekologického systému.
Podľa smernice Ministerstva školstva Slovenskej republiky č. 27/2006-R z 21. decembra 2006 o sústave odborov vedy a techniky a číselníku odborov vedy a techniky sa kozmická medicína spolu s leteckou medicínou zaraďuje do odboru letecké a kozmické lekárstvo, ktorý patrí do podskupiny zdravotných vied, patriacej do skupiny lekárskych vied.
Janice Fiamengo

Janice Fiamengo (* 1964, Vancouver, Kanada) je kanadská profesorka literárnej vedy, ktorá pôsobí na University of Ottawa.
Vysokoškolské štúdium absolvovala na University of British Columbia (B.A. 1986, M.A. 1988, Ph.D. 1996). Postdoktorandské štipendium získala na Simon Fraser University. Štyri roky pôsobila na University of Saskatchewan a od roku 2003 pôsobí ako profesorka (teda pedagogička s definitívou) na University of Ottawa. Vo svojom výskume sa zameriava na ranú (anglickojazyčnú) kanadskú literatúru a ranú kanadskú žurnalistiku.
Opísala sa ako pôvodne radikálna a neskôr umiernená feministka, ktorá zažila zmenu vo svojich politických postojoch po útokoch z 11. septembra 2001. Od roku 2013 verejne vystupuje ako kritička moderného feminizmu a sama sa označuje za „antifeministku“. Podobne ako ďalší známi kanadskí akademici Jordan B. Peterson a Gad Saad kritizuje vplyv politickej korektnosti (napr. vo forme snahy obmedzovať slobodu slova) a postmodernizmu na výskum v sociálnych vedách a akademické prostredie v angloamerickej kultúrnej oblasti.
No Milk Today

„No Milk Today“ je skladba, ktorú napísal Graham Gouldman a pôvodne ju nahrala anglická skupina Herman's Hermits. Vydaná ako singel bola v októbri 1966 s B-stranou „My Reservation's Been Confirmed“, pričom obsadil 7. miesto v britskom rebríčku UK Singles Chart. Hoci singel nebol nikdy vydaný v USA, v mnohých európskych krajinách bol hitom.
Chuwi

Chuwi je čínsky výrobca spotrebnej elektroniky, predovšetkým tabletov, notebookov a konvertibilných zariadení 2 v 1. Zameriava sa hlavne na lacné a cenovo dostupné zariadenia pre širokú verejnosť. Parametrami patria skôr medzi low-end alebo strednú triedu. Spoločnosť svoje zariadenia predáva celosvetovo na najznámejších čínskych predajných portáloch.
Letecká medicína

Letecká medicína alebo letecké lekárstvo je samostatný medicínsky vedný odbor zameraný na starostlivosť o zdravie človeka (výkonných letcov, palubného personálu) v procese realizácie a zabezpečovania letov, vychádzajúci predovšetkým z rozboru reakcií na podnety v prostredí so vzťahmi špecifickými pre letectvo. Cieľom odboru je zníženie nepriaznivých vplyvov na človeka a zabezpečenie maximálnej bezpečnosti a pohodlia.
Podľa smernice Ministerstva školstva Slovenskej republiky č. 27/2006-R z 21. decembra 2006 o sústave odborov vedy a techniky a číselníku odborov vedy a techniky sa letecká medicína spolu s kozmickou medicínou zaraďuje do odboru letecké a kozmické lekárstvo, ktorý patrí do podskupiny zdravotných vied, patriacej do skupiny lekárskych vied.
Sendvič (letectvo)

Sendvič () je konštrukčný prvok draka lietadla zložený z dvoch dosiek spojených ľahkou, voštinovou, penovou alebo podobnou výplňou. Pri voštinovom sendviči (angl. "honeycomb sandwich") tvorí jadro sendviča (stredná vrstva sendvičovej dosky) kovová voština alebo voština z umelej hmoty.
Sendvič (rozlišovacia stránka)

Sendvič môže byť:
Sandwich

Sandwich môže byť:
Železničná stanica Palárikovo

Železničná stanica Palárikovo je železničná stanica v Palárikove. Leží na trati 130 Bratislava – Štúrovo a ústí do nej šurianska spojka trate 150 Nové Zámky – Zvolen. Je elektrifikovaná 25 kV striedavého prúdu. Železnice Slovenskej republiky Palárikovo spomínajú ako príklad stanice strácajúcej sa za svojou "prirodzenou zjemňujúcou bariérou", stromami.
Doprava.
Na stanici sa nachádza 7 dopravných a 3 manipulačné koľaje. Stanica má dva nástupištia: typu SUDOP pri koľajách č. 1 a 2 a štrkové č. 3 a 4.
Na stanici sa nachádza pokladňa ZSSK pre vnútroštátne lístky. Pri stanici sa tiež nachádza autobusová zástavka.
Letné paralympijské hry 2024

XVII. letné paralympijské hry sa konali vo francúzskom Paríži od 29. augusta do 8. septembra 2024.
O konaní hier sa rozhodlo v septembri 2017 na zasadaní Medzinárodného olympijského výboru v Lime. Paríž sa stal dejiskom paralympijských a olympijských hier sto rokov po ôsmej olympiáde.
Parížski organizátori svoju kandidatúru potvrdili 23. júna 2015. Podľa nich je už k dispozícii medzi 60 a 80% športovísk potrebných na hry.
Slovensko na Letných paralympijských hrách 2024.
Na podujatí sa zúčastnilo 26 športovcov zo Slovenska, čo bolo o jedného menej v porovnaní s predošlými hrami 2020 v Tokiu. Slovenskí reprezentanti získali tri zlaté a dve strieborné medaily.
Súťaže.
Na XVII. Letných paralympijských hrách sa súťažilo v 22 športových odvetviach.
Peter Kinik

Peter Kinik (* 21. máj 1986, Spišská Nová Ves)
je slovenský lukostrelec. Na Letnej paralympiáde 2016 získal bronzovú medailu v kategórii W1.
Športová kariéra.
Lukostreľbe sa venuje od roku 2005. V roku 2007 debutoval medzinárodne. Podľa paralympijského hnutia debutoval v roku 2009 na svetovom šampionáte v Soule kde získal zlato.
Na Letnej paralympiáde 2012 v Londýne sa umiestnil na 8. mieste. Na Letnej paralympiáde 2016 v Rio de Janeiro získal bronzovú medailu v kategórii W1. V súboji o tretie miesto porazil reprezentanta Nemecka Uweho Hertera 133:125. Na Európskom pohári lukostrelcov v roku 2017 získal 2. miesto.
Externé odkazy.
Profil na stránkach Slovenského paralympijského výboru
Profil na World of Archery
Serie A 2018/2019

Serie A 2018/2019 bol 117. ročník najvyššej talianskej futbalovej súťaže a 87. ročník od založenia Serie A. Obhajcom trofeje bol Juventus, nováčikmi súťaže boli Empoli, Parma a Frosinone. Sezóna sa začala 18. augusta 2018 a skončila 26. mája 2019. 
35. titul v tejto súťaži získal Juventus, ktorý zároveň obhájil prvenstvo z minulého ročníka. Do Ligy majstrov sa spolu s ním kvalifikovali aj Neapol, Atalanta a Inter Miláno. Na pozíciách zaisťujúcich Európsku ligu skončili Lazio, AS Rím a Turín FC. Zostup do Serie B postihol Empoli FC, Frosinone a Chievo Verona.
Tabuľka.
zdroj: Serie A
Kuomintang

Kuomintang (tradičné znaky: 中國國民黨; zjednodušené znaky: 中国国民党; pinyin: Zhōngguó Guómíndǎng; slovenským prepisom Čung-kuo Kuo-min-tang) alebo Čínska národná strana, známa tiež pod skratkou KMT, je čínska konzervatívna politická strana pôsobiaca v súčasnosti v Čínskej republike na Taiwane.
Vedúcim predstaviteľom bol od založenia až do svojej smrti v roku 1925 revolucionár Sunjatsen, ktorého dedičstvo sú tzv. Tri ľudové princípy. Po Sunovi viedol stranu v rokoch 1926-1927 a 1933-1975 generál Čankajšek. Čankajšek zomrel v roku 1975 a predsedom Kuomintangu sa stal jeho syn Ťiang Ťing-kuo. Po Ťiangovej smrti v roku 1988 nastúpil Ťiangov viceprezident, rodený Taiwanec, Li Teng-chuej. Li bol v deväťdesiatych rokoch tiež prezidentom Čínskej republiky. Ako zástanca samostatnosti Taiwanu a v súvislosti so založením opozičnej Tchajwanskej únie solidarity bol v roku 2001 z Kuomintangu vylúčený. V súčasnosti strane od augusta 2017 predsedá Wu Den-yih.
Politický vývoj v strane.
Kuomintang je počas celej éry stredopravou, konzervatívnou stranou. Od roku 1912 (pôvodne ako Nacionalistická strana) až do konca 40. rokov 20. storočia bol Kuomintang vládnucou stranou v rámci celej Číny. Od roku 1949, kedy sa stiahol iba na Taiwan a okolité ostrovy, až do konca 80. rokov, vládol Kuomintang formou "jedna strana" totalitnému režimu na Taiwane. 
K prvým zmenám v doktríne strany prispel Ťiang Ťing-kuo, syn Čankajška, ktorý od roku 1978 začal postupne zavádzať najprv ekonomické reformy (iniciatívy "10 Veľkých konštrukčných projektov" a "12 Nových rozvojových projektov") vzhľadom na väčšiu potrebu spolupráce so zahraničím pri rastúcej zahraničnopolitickej izolácii Čínskej republiky.
Od polovice osemdesiatych rokov dochádzalo k postupnej demokratizácii a taiwanizácii Kuomintangu. V roku 1986 bola založená v prostredí Hnutia Tangwai liberálna Demokratická pokroková strana (do r. 1991 ilegálna), ktorá sa hlási k tchajwanskej nezávislosti a ktorá na Taiwane vládla v rokoch 2000–2008.Zmena dominantného postavenia v straníckom systéme sa odzrkadlila aj na politike KMT. V roku 1994 sa od Kuomintangu oddelila ultrakonzervatívna Nová strana, dnes spolu s Kuomintangom a Stranou ľud predovšetkým (založená v r. 2000) súčasť Panmodrej koalície. V roku 2008 prezidentské voľby vyhral opäť Kuomintang so svojim konzervatívnym programom, v roku 2016 však prešiel do opozície.
Zahraničnopolitické názory.
V otázke prípadnej nezávislosti Taiwanu sa Kuomintang stavia do opozície Demokratickej pokrokovej strane (DPP), ktorá prípadnú nezávislosť viac podporuje a tak vyhrocuje vzťahy s Komunistickou stranou Číny a jej režimom na pevnine, deklarujúcim politiku jednej Číny. KMT sa stavia k nezávislosti rezervovane, sčasti aj preto, že stále vníma aj pevninskú časť Číny ako potenciálne vlastníctvo nacionalistickej Čínskej republiky na Taiwane okupované komunistami, teda politika jednej Číny z druhej strany.
Kovbojka

Kovbojka (plurál kovbojky) môže byť: